επι μοναρχ[ο]υ πραξ[ιμεν]ευς μηνος υακινθιου εδοξε ταις φυλαις αις μετεστι των ιερων απολλωνος και ηρακλευς εν αλασαρναι ευφιλητος παρμενισκου του φιλοφρονος ειπε επειδη συνβαινει δυσεπιγνωστος ημεν τος αναγεγραμμενος τωι θεωι δια τον χρονον οπως ουν επιγνωσθωντι τοις τε υποδεχομενοις ευπαρακολουθητον υπαρχη το π[λη]θ[ος] των μετεχοντων του ιερου δεδοχθαι κυρωθεντος τουδε του ψαφισματος απογραφεσθαι τος μετεχοντας του ιερου τος μεν ενδαμος αρξαμενος απο τας τριτας του υακινθιου εστε και ταν τριακαδα του αλσειου τος δε αποδαμος απογραφοντω τοι επιτροποι ει δε μη απογραφεσθων αυτοι επει κα παραγενηται εν τριμηνωι το ονομα πατριαστι ποτι τος ναποιας εξαγευμενος και ταν φυλαν και τας ματρος το ονομα και τινος των πολιταν θυγατηρ υπαρχει οις δε δεδοται α πολιτεια κατα τινα νομον η δογμα κοινον του παντος δαμου ποταπογραφεσθων δε και ταν πατριδα και τινος θ[υγ]α τηρ και α ματη[ρ γεγον]ε οπω[ς] δε μηθενα λαθη α απογραφα τοι ναποιαι τοις ηρακλειοις επει κα μελλωντι κλεινεσθαι τοι φυλεται προκαρυσσοντω απογραφεσθαι κατα τα προγεγραμμενα και εν τωι συλλογωι το αυτο ποιευντω κατα ταυτα δε και εν τωι δαλιωι μηνι αρξαμενοι απο τας τετραδος ες ο κα συντελεσθωντι ται παναγυρεις προκαρυσσοντω και απογραφοντω εχοντω δε και εμ πολει εκχθεματα κατα ταν αγοραν οπει κα αυτοις δοκη επιταδειον ημεν εν δε τωι δαμωι το ψαφισμα τοδε αναγραψαντες εις λευκωμα εκτιθεντω πασαν αμεραν φανερον σκοπειν τωι χρηζοντι ομπερ χρονον και α απο[γ]ραφα υπαρχει και τος απογραψαμενος καταχρηματιζοντω καθοτι και ταλλα γραμματα χρηματιζοντι εχοντω δε και παρ αυτοις εν λευκωματι κατα γραμμα αναγεγραμμενος εξαν απο του αλφα και παραδιδοντω τοις μεθ αυτος αιρευμενοις και τος απ[ο]γραφομενος αει ποτ[α]ναγραφοντω. τ[ο]ι [δε] αρχευοντες και τοι επιμηνιοι διδοντω τας μεριδας αντεφορωντες εκ του λευκωματος και τοι ναποιαι τος επ[ι]βαλλομενος ες ταν ιερατειαν τον κλαρον ελκοντω αντεφορωντε[ς] εκ του λευκωματος. οπως δε και ευσαμοτερα υπαρχη α αναγραφα το[ι] ναποαι αναγραψαντω[σα]ν τοδε το ψαφισμα ε[ς] [στ]αλαν και τος [ου]τως π[ο]ταναγραφομενος καθοτ[ι] αυτοις και ες το λευκωμα αναγραφεν επιτετακται τ[α]ν δε γενομεναν δαπαν[αν] ες ταν αναγραφαν τ[ελ]εσαντω τοι ναποαι απο [των υ]παρχοντων τοις θεο[ις χρη]ματων και απολογ[ιξα]σ[θ]ων μετα τας αλλας δα[π]ανας. αι δε κα τις των αρ[χο]ντων απειθη τουδε του ψαφισματος πεντακατιας [δ]ρα[χ]μας αποτεισατω ιε[ρας του α]πολλωνος.
Kos Isl. — Antimachia — ca. 180 BC — Paton-Hicks (1891) 367 — ASAA 41/42 (1963/64) 183, XXVI A — F. Sokolowski, LSCG (1969) 173
 ca. 180 BC 